Sverre Arvid Bergh

For motstandsmannen, se Sverre Bergh (motstandsmann)Sverre Arvid Bergh (født 2. november 1915 på Hamar, død 8. desember 1980 i Bergen) var en norsk musiker, komponist og musikkorganisasjonsmann. Han var direktør for Festspillene i Bergen 1976-1980.
Bergh studerte med Fartein Valen. Han komponerte blant annet to strykekvartetter, en strykekvintett, en duo og en trio for strykere, korverk, konsert for klarinett og orkester, flere kantater. Korverket «And Death Shall Have No Dominion» (1976) til tekst av Dylan Thomas regnes som hans hovedverk. Han ble to ganger tildelt NOPA-prisen Årets verk: for «Fanitullen» i 1968 og for «Mini-kantate» i 1970.
Han var gift med skuespiller Eva Bergh (1926–2013) og bror av dirigenten Øivind Bergh (1909–1987).


== Teaterproduksjoner ==
Sverre Bergh spilte både som komponist, arrangør og musiker en viktig rolle i norsk teaterliv gjennom mesteparten av sin karriere.


=== Komposisjoner ===
1972: Ragnhildtreet. Premiere 22. jun 1972 på Det norske teatret. Stykket var et bestillingsverk skrevet av Tormod Skagestad til 1100-års jubileet for Norges samling.
1971: Alice i underverdenen. Premiere 17. mars 1971 på Nationaltheatret.
1970: Alice i underverdenen. Skuespill av Klaus Hagerup. Premiere 3. april 1970 på Trøndelag Teater.
1966: Mikko Matti og vennene hans Premiere 14. september 1966 på Oslo Nye Teater
1961: Antonius og Kleopatra. Radioteaterforestilling i Norsk rikskringkasting basert på William Shakespeares teaterstykke, premiere 7. februar 1961.
1957: Romanoff og Julie. Oversettelse av et teaterstykke av Peter Ustinov. Premiere 24. februar 1957 på Folketeatret
1955: Gressenkemannen. Norsk versjon av The Seven Year Itch av George Axelrod, oversatt til norsk av Karl-Ludvig Bugge. Premiere 9. august 1955 på Centralteatret
1954: Den vesle andungen. Norsk versjon av H.C. Andersens «Den stygge andungen», dramatisert for figurteater av Birgit Strøm. Premiere 14. april 1954 på Folketeatret
1954: Mikko Matti/Mikko Matti og vennene hans. Figurteaterstykke for barn skrevet av Willie Nordrå. Premiere 31. mars 1954 på Det Nye Teater og/eller på Folketeatret.. Nypremiere 14. september 1966 på Oslo Nye Teater.
1953: Nils og Blåmann. Dramatisering for figurteater av den klassiske norske tegneserien for barn, ved Barthold Halle og Gunnar Olram. Urpremiere 4. november 1953 på dukketeatret ved Det Nye Teater. Birgit Strøm var dukkefører.
1952: Julemorro - Folketeatrets juleforestilling 1952. Premiere 29. desember 1952 på Folketeatret. Foruten Sverre Berghs komposisjoner inneholdt forestillingen musikk av Christian Hartmann og Hjalmar Lindberg. Orkesterledelsen var ved Hjalmar Lindberg.
1949: Askepott. Premiere 14. oktober 1949 på Det Nye Teater. I tillegg til å ha komponert musikken til Charlotte B. Chorpennings og Nils-Reinhardt Christensens dramatisering av det kjente eventyret, ledet Sverre Bergh orkesteret og spilte fiolin ved oppføringen i Oslo. Premiere 26. desember 1949 på Trøndelag Teater


=== Orkesterarrangementer ===
1972: Sommer i Tydal. Stykket var en fri gjendiktning av "Sommer i Tyrol/Im Weissen Rössl". Originalen har libretto av Erik Charell, Hans Müller-Einigen og Robert Gilbert, og musikk av Bruno Granichstaedten, Ralph Benatzky, Robert Gilbert og Robert Stoltz. Norsk oversettelse og tilrettelegging ved Arne Aas og Hans Kristiansen. Premiere 10. mai 1972 på Trøndelag Teater
1955: Familien. Oversettelse av teaterstykket «Family Portrait» (1948) av Lenore Coffee og William Cowen Joyce. Stykket er et drama om den hellige familie mot slutten av Jesu liv. Premiere 6. september 1955 på Folketeatret
1955: Fiolen fra Montmartre. Oversettelse av operetten «Das Veilchen vom Montmartre» (1930); libretto av Julius Brammer og Alfred Grünwald og musikk av Emmerich Kálmán. Norgespremiere 1. januar 1955 på Folketeatret
1953: Gullgravere. Stykket er en norsk versjon av musikalen «Paint your wagon» med libretto av Alan Jay Lerner og musikk av Frederick Loewe. Premiere 23. september 1953 på Folketeatret
1952: De lystige koner i Windsor. Premiere 28. november 1952 på Folketeatret


=== Musikalsk ledelse/dirigent ===
1969: Mot Solen Ballettforestilling inspirert av Edvard Munchs liv. Musikken var komponert av Alfred Janson. Oppført på Den Nationale Scene under Festspillene i Bergen i 1969 med Sverre Bergh som dirigent.
1958: Knickerbocker Holiday. Norsk versjon av Maxwell Andersons og Kurt Weills musikal av samme navn. Premiere 6. september 1958 på Folketeatret
1956: Annie get your gun Premiere 17. april 1956 på Det Norske Teatret
1954: Tosca. Premiere 12. juni 1954 på Folketeatret
1953: Eventyret om Kvikko Teaterstykke av Alf Prøysen, Anne-Cath Vestly og Kaare Bing. Musikken var skrevet av Kåre Siem. Premiere 20. desember 1953 på Folketeatret
1949: Askepott. Dramatisering for teater ved Nils-Reinhardt Christensen. Premiere ved Det nye teater 14. oktober 1949. Sverre Bergh var dirigent, og hadde selv komponert musikken til forestillingen.


=== Sceneopptreden ===
1952: Tante Ulrikke. Premiere 24. november 1952 på Folketeatret. Sverre Bergh spilte rollen som dirigent i dette stykket av Gunnar Heiberg som var Folketeatrets åpningsforestilling.


== Referanser ==


== Eksterne lenker ==
(en) Sverre Arvid Bergh på Internet Movie Database 
(no) Sverre Arvid Bergh hos Sceneweb 
(en) Sverre Arvid Bergh på Discogs 
(en) Sverre Arvid Bergh på MusicBrainz